עופות דורסים

איור של מיני עופות דורסים הנמדדים לפי מוטת כנפיים
עופות דורסים הם עופות הניזונים מבשר של בעלי חיים אחרים. ייחודם של העופות הדורסים הוא בדרך שבה הם הורגים את טרפם. כיוון שכולם מצוידים בטפרים הם נוהגים לעוט על הטרף ולנעוץ בו אותם. לעיתים הדורס ממש מחכך בתפיסתו את קורבנו כלפי המשטח שעליו הוא נע ו"דורס" אותו ומכאן בא להם שמם.

מקור השם הוא בהגדרה הלכתית לדורס בסימני כשרות של עופות בה עוף כלשהו "דרס" את טרפו ("שנועץ צפרניו בבעלי חיים ודורסן, וכעין דרוסת הנץ"). בתוך הגדרה זו כלולים עופות רבים שאינם נחשבים כיום דורסים, אך כל העופות הדורסים כהגדרתם כיום עונים על הגדרה זו.

אפשר להיעזר בדורסים ממושדרים לאיתור גופות בשטח<ref>איתן לשם, [https://www.haaretz.co.il/travel/2023-11-08/ty-article/.premium/0000018b-a3f9-dc0b-a1cb-e7fffd970000?gift=3279ac7d85724756906d9b90d9cadda0 צה"ל משתמש במשדרים המוצמדים לעופות דורסים כדי לאתר גופות נסתרות בשטח], הארץ 8 בנובמבר 2023</ref>.

==מיון==
הדורסים הם קבוצה לא טקסונומית המכילה היום ארבע סדרות נפרדות, כשבעבר היו עופות דורסים נוספים כמו הפורוסרקוסיים שנכחדו, אם כי הם שייכים לסדרת הקריאמאים, קרובי משפחה רחוקים של העגוראים.

הסדרות הקיימות הם:
*סדרת דורסי היום (Accipitriformes) - הכוללת את משפחת הנציים (Accipitridae) והלבלריים (Sagittariidae), היא סדרה מגוונת ביותר במחלקת העופות, ומיניה נפוצים בכל העולם מלבד אנטארקטיקה. חלק מהדורסים בסדרה הם אוכלי נבלות כמו הנשר והרחם. בעבר נכללו בסדרה גם משפחת הבזיים (Falconidae) והקונדוריים (Cathartidae).

<gallery mode="packed" widths="150" heights="135" perrow="4">
קובץ:Accipiter erythronemius Horto Florestal de Sao Paulo, Brazil 2-crop.jpg|Accipiter erythronemius
קובץ:Buteogallus gundlachii -Camaguey Province, Cuba-8.jpg|Buteogallus gundlachii
קובץ:Haliaeetus pelagicus Hokkaido.jpg|עיטם שטלר
קובץ:Augur Buzzard in flight.jpg|עקב אוגור
קובץ:PikiWiki Israel 38864 Wildlife and Plants of Israel.JPG|נשר מקראי
</gallery>
*סדרת הבזאים (Falconiformes) - המכילה משפחה יחידה: בזיים (Falconidae). סדרה זו חדשה יחסית ובעבר הייתה שייכת לדורסי היום. בתוכה נמצאים מיני הקרקרה, הבזונים והבזים המהירים, העופות המהירים ביותר בעולם, והמהיר מכולם הוא הבז הנודד שיכול לצלול במהירות של עד 389 קמ"ש. לבזים מקור מאונקל, טפרים חדים וכנפיים בצורת חרמש. לקרקרות מקורים גדולים, ראשים בולטים עם ציצות גדולות והם איטיים בהרבה מהבזים.

<gallery mode="packed" widths="180" heights="180" perrow="6">
קובץ:Mountain Caracara RWD.jpg|Phalcoboenus megalopterus
קובץ:Gelbkopfkarakara Milvago chimachima.jpgקרקרה צהובת ראש
קובץ:Phalcoboenus australis -Falkland Islands-8a.jpg|קרקרה מפוספסת
קובץ:Gyr falcon - Falco rusticolus - Fálki 1.jpg|בז ארקטי
קובץ:Pygmy Falcon - Samburu - Kenya NH8O6796 (15525150151).jpg|בזון גמדי
קובץ:Brown-Falcon,-Vic,-3.1.2008.jpg|בז חום
</gallery>
*סדרת דורסי הלילה (Strigiformes) - הכוללת את המשפחות: תנשמתיים (Tytonidae) וינשופים (Strigidae), היא סדרה, שהמינים בה מאופיינים בראש גדול יחסית לגופם, עיניים גדולות ממוקמות בחזית הראש, צוואר קצר, גוף חזק וגוצי וזנב קצר. כמו דורסי היום, דורסי הלילה הם טורפים המצוידים בטפרים חזקים, המשמשים אותם ככלי צייד עיקרי. טרפם של עופות אלה כולל מכרסמים, ארנבות, חרקים ועופות (כולל דורסי יום).

<gallery mode="packed" widths="150" heights="150" perrow="4">
קובץ:Tyto alba - Cetrería - 02.jpg|תנשמת לבנה
קובץ:Athene cunicularia 20110524 02.jpg|כוס המחילות
קובץ:Strix nebulosa Zoo Praha 2011-1.jpg|לילית אפורה
קובץ:Bubo bubo sibiricus - 01.JPG|אוח מצוי
קובץ:Eastern Screech Owl.jpg|ינשוף צווחן מזרחי
קובץ:Tawny wiki edit1.jpg|לילית מצויה
</gallery>
*סדרת הקונדוראים (Cathartiformes) - הכוללת משפחה קיימת אחת - קונדוריים (Cathartidae) החיים רק ביבשת אמריקה. חלק מהחוקרים רואים בהם משפחה של דורסי יום. עופות אלו גדולים יותר מכל שאר הדורסים ובעלי מקור ארוך וחד, חוש ריח חזק בשונה מרוב העופות איתו הם יכולים להגיע לפגרים ורגליים ארוכות. הם מעופפים בעזרת דאייה על זרמי אוויר חם בחיפוש אחר פגרים. לעיתים נדירות הם גם יצודו חיות איטיות. כשהם מוצאים נבלה הם מתגודדים סביבה בחבורות גדולות.

<gallery mode="packed" widths="200" heights="200" perrow="4">
קובץ:Cathartes burrovianus, Atlantic forest, Bahia, Brazil.jpg|קתרטס סוואנה
קובץ:Gymnogyps californianus -San Diego Zoo-8a.jpg|קונדור קליפורני
קובץ:Black Vulture RWD2013A.jpg|אורובו שחור
קובץ:AndeanCondorMale2.jpg|קונדור האנדים
</gallery>

==קישורים חיצוניים==

* 
* 
* 

===הערות שוליים===

*
קטגוריה:עופות